《次韵子都兄见寄》
宋代·李洪

栖栖异县叹飘蓬，暂释牢愁颂酒功。
失马忽悲居塞上，卧龙有待起隆中。
匪躬直道宁忧辱，巧舌如簧固易穷。
况有知音居鼎铉，岂随笠泽著书丛。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。